**EXAMENUL DE PRIMIRE ÎN PROFESIA DE AVOCAT CA AVOCAT STAGIAR**

**ŞI A PERSOANELOR CARE S-AU DEFINITIVAT ÎN ALTE PROFESII JURIDICE**

**SESIUNEA SEPTEMBRIE 2014**

***Comisia Naţională de Examen***

**PROCES VERBAL**

**din data de 21 septembrie 2014**

**privind publicarea** **rezultatelor obţinute de candidaţii care s-au prezentat la examenul de admitere în profesia de avocat (pentru dobândirea calităţii de avocat stagiar şi pentru dobândirea calităţii de avocat definitiv) din data de 15 septembrie 2014**

 În conformitate cu prevederile art. 23 din "Regulamentul – cadru privind organizarea examenului de primire în profesia de avocat si admitere in cadrul Institutului Naţional pentru Pregătirea şi Perfecţionarea Avocaţilor – I.N.P.P.A. (în vederea dobândirii titlului profesional de avocat stagiar) şi de primire în profesia de avocat a persoanelor care au absolvit examenul de definitivat în alte profesii juridice",

 Comisia naţională de examen, în urma soluţionării contestaţiilor la baremul de evaluare la examenul din data de 15 septembrie 2014,

**DISPUNE URMĂTOARELE:**

1. Rezultatele obţinute de candidaţii care s-au prezentat la examenul din data de 15 septembrie 2014 se vor afişa la data de 21 septembrie 2014, ora 10.

2. Candidaţii declaraţi respinşi la proba de examen din data de 15 septembrie 2014 vor putea formula contestaţie la punctaj până la data de 22 septembrie 2014, ora 10.00.

3. Prezentul proces verbal şi listele cu rezultatele obţinute de candidaţi se vor publica pe pagina web a U.N.B.R. şi se vor comunica vicepreşedinţilor coordonatori ai centrelor de examen, care le vor publica prin afişare la sediile centrelor de examen ale I.N.P.P.A., precum şi prin postare pe paginile web ale centrelor de examen.

**Pentru Comisia naţională de examen**

**PREŞEDINTE,**

**Av. dr. Dan OANCEA**